Marjaavaan Box Office Collection Day 10: सिद्धार्थ मल्होत्रा की 'मरजावां' का धमाल जारी, कमा डाले इतने करोड़  
10वें दिन भी जारी है सिद्धार्थ मल्होत्रा की फिल्म का जादू
बॉक्स ऑफिस पर फिल्म मचा रही है धमाल
'मरजावां' में देखने को मिला रितेश देशमुख का नया अवतार
Marjaavaan Box Office Collection Day 10: बॉलीवुड एक्टर सिद्धार्थ मल्होत्रा (Sidharth Malhotra), रितेश देशमुख (Ritesh Deshmukh) और एक्ट्रेस तारा सूतारिया (Tara Sutaria) की 'मरजावां' (Marjaavaan Box Office Collection Day 10) का बॉक्स ऑफिस पर धमाल जारी है. हालांकि, शुरुआती आंकड़ों की तुलना में अब इसकी कमाई में गिरावट आनी शुरु हो गई है.तरण आदर्श के ट्वीट के मुताबिक 'मरजावां' ने बीते रविवार को 2.32 करोड़ रुपये की कमाई की. इस लिहाज से फिल्म ने 10 दिनों में कुल 42.92 करोड़ रुपये का कलेक्शन कर सकती है.
सिद्धार्थ मल्होत्रा (Sidharth Malhotra), रितेश देशमुख (Ritesh Deshmukh) और तारा सुतारिया (Tara Sutaria) की 'मरजावां' (Marjaavaan Box Office Collection Day 10) को लेकर जिस तरह से उम्मीद जताई जा रही थी, उस हिसाब से फिल्म प्रदर्शन करने में थोड़ी पीछे रही. 'मरजावां' ने पहले दिन यानी शुक्रवार को 7.03 करोड़, दूसरे दिन 7.21 करोड़, तीसरे दिन 10.18 करोड़, चौथे दिन 4.15 करोड़, पांचवें दिन 3.61 करोड़, छठे दिन 3.16, सातवें दिन 2.50 करोड़ और आठवें दिन 2 करोड़ रुपये की कमाई की. बता दें कि मरजावां में सिद्धार्थ मल्होत्रा और रितेश देशमुख का नया अवतार देखने को मिल रहा है. 
सिद्धार्थ मल्होत्रा (Sidharth Malhotra) और रितेश देशमुख (Ritesh Deshmukh) की जोड़ी इससे पहले 'एक विलेन' में नजर आ चुकी है, जिसमें दोनों ही कलाकारों ने खूब धमाल मचाया था. ये दोनों की साथ में दूसरी फिल्म है. हालांकि सिद्धार्थ मल्होत्रा की फिल्म 'मरजावां (Marjaavaan) के साथ नवाजुद्दीन सिद्दीकी (Nawazuddin Siddiqui) और आथिया शेट्टी की फिल्म 'मोतीचूर चकनाचूर (Motichoor Chaknachoor)' भी रिलीज हुई है. इस फिल्म को भी फैन्स का काफी अच्छा रिस्पांस मिल रहा है.